แรงซื้อหุ้นใหญ่ ดัน SET ปิดเช้ารีบาวด์ 3 จุด
SET ปิดเช้ารีบาวด์ 3 จุด ได้รับแรงซื้อเก็งกำไรกลุ่มค้าปลีก รวมถึงปูนซีเมนต์ไทยและปิโตรเคมี แนวโน้มช่วงบ่ายคาดบวกต่อ ให้กรอบแนวต้าน 1,630 จุด และแนวรับ 1,615 จุด
SET ปิดเช้ารีบาวด์ 3 จุด ได้รับแรงซื้อเก็งกำไรกลุ่มค้าปลีก รวมถึงปูนซีเมนต์ไทยและปิโตรเคมี แนวโน้มช่วงบ่ายคาดบวกต่อ ให้กรอบแนวต้าน 1,630 จุด และแนวรับ 1,615 จุด
2 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าฟื้นขึ้นมาได้บ้างแล้ว หลังจากที่ปรับตัวลงไปค่อนข้างมาก หากนับจากระดับสูงสุดราว 1,700 จุดและลงไปลึกถึง 1,623 จุด นับว่าดัชนี SET ร่วงลงไปแล้วราว 4% จึงมีแรงเก็งกำไรกลับเข้ามา โดยเฉพาะซื้อหุ้น DELTA วอลุ่มเทรดหนาแน่นโดดเด่น
นอกจากนั้น จะเห็นได้ว่าวันนี้มีแรงซื้อเข้ามามากในหุ้นกลุ่มค้าปลีก อย่าง CPALL รวมทั้งกลุ่มปูนซีเมนต์ไทย อย่าง SCC, SCGP และกลุ่มปิโตรเคมี ซึ่งเป็นกลุ่มที่ได้ประโยชน์จากเศรษฐกิจจีนฟื้นตัวหลังตัวเลขภาคการผลิต (PMI) ของจีนออกมาดี
ทั้งนี้ประกอบกับ ตลาดยังได้รับแรงหนุนจากตัวเลขภาคการผลิต (PMI) ของฝั่งสหรัฐที่ออกมาต่ำกว่าคาด ทำให้นักลงทุนคลายกังวลต่อทิศทางดอกเบี้ยและเงินเฟ้อของสหรัฐไปได้ระดับหนึ่ง
สำหรับแนวโน้มช่วงบ่าย นายวทัญ คาดว่า ภาพรวมดัชนี SET น่าจะเคลื่อนไหวอยู่ในแดนบวกได้ ให้กรอบแนวต้าน 1,630 จุด และแนวรับ 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,106.68 ล้านบาท ปิดที่ 992.00 บาท เพิ่มขึ้น 6.00 บาท
AOT มูลค่าการซื้อขาย 982.61 ล้านบาท ปิดที่ 72.25 บาท ลดลง 0.25 บาท
PTT มูลค่าการซื้อขาย 887.60 ล้านบาท ปิดที่ 31.50 บาท ลดลง 0.50 บาท
EA มูลค่าการซื้อขาย 835.86 ล้านบาท ปิดที่ 75.75 บาท ลดลง 0.75 บาท
CPALL มูลค่าการซื้อขาย 829.67 ล้านบาท ปิดที่ 62.25 บาท เพิ่มขึ้น 1.25 บาท